Lionel Charbonnier

**Lionel Charbonnier** (født 1966) er en fransk tidligere fotballspiller mest kjent for periodene han spilte for  og Rangers.

Charbonnier gikk gradene hos Auxerre. Etter å ha hjulpet Auxerre vinne den nasjonale franske juniorturneringen Coupe Gambardella i både 1985 og 1986, skrev han proffkontrakt med klubben i 1987. Han tilbragte en rekke sesonger som reserve for Auxerres faste målvakt Bruno Martini. Ligadebuten for Auxerre fikk Charbonnier i juli 1988 i en hjemmeseier over Laval. I skyggen av daværende landslagsmålvakt Martini, lot sjansene vente på seg. Charbonnier spilte sin andre ligakamp for Auxerre først i januar 1992. 

I skadefravær av Martini spilte Charbonnier begge semifinale-oppgjørene i UEFA-cupen i april 1993 da Auxerre røk ut mot  på straffesparkkonkurranse. Året etter gjorde Charbonnier en god figur da han, i Martinis fravær, hjalp Auxerre vinne finalen av Coupe de France. Charbonnier grep sjansen til å etablere seg på laget da en langvarig skade holdt Martini ute av laget. Martini valgte så å forlate klubben da han var restituert fra skade.

Charbonniers innsats for Auxerre ble belønnet av daværende landslagstrener Aimé Jacquet med plass i s tropp til en EM-kvalifiseringskamp mot  i desember 1994, etter forfall fra Fabien Barthez. Mot Aserbajdsjan og en påfølgende treningslandskamp mot  i januar 1995 var Charbonnier ubenyttet reserve for Bernard Lama.

I 1995/96-sesongen vant Charbonnier både det franske seriemesterskapet og Coupe de France med Auxerre.

Charbonnier var igjen involvert med landslaget i en treningslandskamp mot  i april 1997, da han var ubenyttet reserve for førstevalget Fabien Barthez. To måneder senere var Charbonnier med i Frankrikes tropp til Tournoi de France. I de to første kampene i turneringen mot  og  var han også ubenyttet reserve for Barthez. Da Barthez meldte forfall til den tredje og siste kampen mot  noen dager senere, fikk Charbonnier muligheten fra start i det som ble hans eneste opptreden på herrelandslaget.

Året etter ble Charbonnier igjen innkalt av Jacquet, da han ble gitt rollen som tredjemålvakt i Frankrikes tropp til VM-sluttspillet i 1998. Selv om Charbonnier ikke fikk spilletid i sluttspillet, oppnådde han å bli verdensmester som følge av at den franske troppen han var del av gikk seirende ut av mesterskapet.

Jacquets etterfølger som landslagstrener, Roger Lemerre, innkalte Charbonnier til EM-kvalifiseringskamp mot  i oktober 1998, etter forfall fra Barthez. Charbonnier forlot imidlertid troppen i protest mot at Lemerre foretrakk Bernard Lama framfor ham i startoppstillingen.

I juli 1998, bare fire dager etter VM-triumfen, sluttet Charbonnier seg til skotske  for en overgangssum pålydende £1,2 millioner. Rangers hadde samme sommer hentet inn Dick Advocaat som ny manager, og gitt slipp på sin mangeårige førsteskanse Andy Goram. Likevel var det finske Antti Niemi som var foretrukket i mål ved sesongstart. Men med tap i første seriekamp mot  overtok Charbonnier plassen. Charbonnier gjorde en god figur. Ikke minst i det målløse lokaloppgjøret mot  i september, hvor hans innsats fikk mye av æren for å ha forhindret at motstanderen stakk av med seieren. I november pådro han seg en kneskade mot  i UEFA-cupen, som satte ham ut av spill resten av sesongen. I desember ble tyske Stefan Klos kjøpt inn, og ble umiddelbart lagets førstevalg i mål. En skade Klos pådro seg på trening i august 1999, åpnet en sjanse til å oppnå spilletid for Charbonnier. Men det ble kortvarig. I siste halvdel av 1999/00-sesongen fikk han ingen spilletid. I 2000/01-sesongen var han blitt klubbens fjerdemålvakt bak Stefan Klos, danske Jesper Christiansen og unggutten Mark Brown. I januar 2001 var Charbonnier nære ved å signere for , men overgangen strandet. Etter tre år i skotsk fotball med Rangers, forlot Charbonnier klubben i 2001 ved utløp av kontrakten.

Charbonnier avsluttet spillerkarrieren for sveitsiske , hvor han ankom i januar 2002, midtveis i sesongen. Den halve sesongen han tilbragte i Lausanne, fikk aldri spilletid for klubben, som ble tvangsflyttet ned én divisjon ved sesongslutt grunnet økonomiske problemer som gjorde at klubben ikke innfridde lisenskrav fremmet av det sveitsiske fotballforbundet. 

## Meritter
;Frankrike
* VM (1):  1998
;Auxerre
* Coupe Gambardella (2): 1984/85, 1985/86
* Coupe de France (2): 1993/94, 1995/96
* Fransk 1. divisjon (1): 1995/96
;Rangers
* Skotsk Premier League (1): 1998/99

## Spillerstatistikk

## Referanser


## Eksterne lenker
* 
*  Lionel Charbonnier – Fédération Française de Football

## Kilder
*